Diari Oficial de la Generalitat Valenciana


Sumari del DOGV 1952, del 28-01-1993 (1993/826977)

ORDRE d'11 de desembre de 1992, de la Conselleria d'Economia i Hisenda, per la qual acorda l'adquisició per la Generalitat Valenciana d'un immoble situat a València, c/ Llibertat, núm. 8, pis 2n, porta 3.
------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/12/11/(2)/dof/vci/html**

### Dades del document

Número de DOGV
:   1952

Data del DOGV
:   28-01-1993

Secció del DOGV
:   DISPOSICIONS GENERALS

Número del document
:   1993/826977


Data del document
:   11-12-1992

Organisme emissor
:   Conselleria d'Economia i Hisenda

Tipus de document
:   Ordre

Ordre d'11 de desembre de 1992, de la Conselleria d'Economia i Hisenda, per la qual acorda l'adquisició per la Generalitat Valenciana d'un immoble situat a València, c/ Llibertat, núm. 8, pis 2n, porta 3.  
Com a conseqüència del projecte d'ampliació i ubicació de l?hemicicle del Palau de Benicarló i altres dependències de les Corts Valencianes, cal adquirir diversos immobles que confronten amb el Palau de Benicarló, entre els quals es troba l?immoble situat al c/ Llibertat, núm. 8, pis 2n, porta 3.  
A petició del President de les Corts Valencianes, i d'acord amb el que disposa l'article 30 de la Llei 3/1986, de 24 d'octubre, de Patrimoni de la Generalitat Valenciana, i ateses les valoracions i els informes que consten en l?expedient.  
ORDENE:  
Article primer  
Acordar l'adquisició mitjançant contractació directa a títol onerós i en virtut de compra- venda, de l?immoble que a continuació es descriu:  
Urbana: habitació en pis segon esquerra, porta tres, part d'un edifici situat en aquesta ciutat, districte de Serrans, carrer de la Llibertat, assenyalat amb el número vuit de l?illa cent quaranta-sis, que es compon de dues coses baixes, amb corral i escaleta independent que dóna accés a tres pisos alts, amb dues habitacions encarades, golfes i terrat, sent la mesura superficial de cent cinquanta metres quadrats. Confronta: per la dreta, amb cosa de la Sra. Amparo Lleva; per l?esquerra amb la d'Adolfo Valle, i darrere, amb la del Baró de San Petrillo. Té una quota de participació en relació amb l?immoble de nou per cent en els elements comuns.  
L'immoble descrit figura inscrit, a nom de la Sra. Clementina Morales Aparicio i del Sr. Gilbert Francois Lamouroux, en el Registre de la Propietat de València, número deu, al tom 512, llibre 18 de la secció de Serrans, foli 179, finca 723, inscripció 21ª.  
Aquest immoble figura lliure de càrregues i gravàmens.  
Article segon  
La compra que necessàriament es formalitzarà en escriptura pública es realitzarà per un preu de tres milions dues-centes setanta-set mil vuit-centes vint-i-cinc pessetes (3.277.825 PTA).  
Les despeses i els impostos que se'n deriven seran pagats per les parts, segons la llei.  
Article tercer  
El Servei de Patrimoni de la Direcció General de Tributs i Patrimoni realitzarà els tràmits necessaris per a fer efectiu el que disposa aquesta ordre.  
València, 11 de desembre de 1992.  
El Conseller d'Economia i Hisenda,  
ANTONI BIRLANGA CASANOVA


Còpia Permalink ELI